Kim Kardashian maak vrede met haar velsiekte | SARIE
FOTO Instagram / @mtv	1 September 2016
Kim Kardashian maak vrede met haar velsiekte	deur SARIE.com-span
Sy is moeg om daarvoor skaam te wees. En nou gaan die koningin van selfies, Kim Kardashian, nie meer haar velsiekte wegsteek nie.
“Ek probeer dit nie meer wegsteek nie. Soms voel ek dis my groot fout en mense weet in elk geval daarvan. Hoekom moet ek dit dan probeer wegsteek?” het Kim op haar webtuiste geskryf.
Die velsiekte psoriase is in 2010 by haar gediagnoseer – die toestand is ’n kruis wat miljoene mense dra.
Daar is geen genesing vir dié siekte nie en dit is geneties oordraagbaar. Dit veroorsaak rooi en skubberige kolle op die vel, wat verskriklik kan jeuk en selfs pynlik kan wees. By tye kan die “skubbe” vervel en soos skilfers lyk.
Dis veral by tye op Kim se regterbeen sigbaar. Haar ma, Kris Jenner, het ook dié siekte. Hulle was albei dertig jaar oud toe die siekte by hulle ontdek is.
Die beste behandeling vir psoriase bly maar kortisoonsalwe of -rome wat gereeld aangesmeer moet word.
In 2011 het Kim tydens ’n episode van Keeping Up With the Kardashians in trane uitgebars toe haar psoriase teruggekeer het. Dit was oral oor haar maag sigbaar. Sy moes die volgende dag in ’n bikini afgeneem word.
Maar Kim het sedertdien geleer om daarmee saam te leef.
Bronne: American Academy of Dermatology, Webmd, Daily Mail
Nóg ’n Hollywood-paartjie het besluit om die handdoek in te gooi. Die Britse aktrise Kate Beckinsale en die regisseur Len Wiseman gaan ná hul huwelik van 12 jaar skei. Die paartjie het mekaar in 2003 ontmoet en is toe in 2004 …